คณะสื่อมวลชนจากสมาคมนักข่าวกัมพูชา เข้าพบรัฐมนตรีประจำสำนักนายกรัฐมนตรี พร้อมแลกเปลี่ยนประเด็นการแก้ไขปัญหา Fake News
คณะสื่อมวลชนจากสมาคมนักข่าวกัมพูชา เข้าพบรัฐมนตรีประจำสำนักนายกรัฐมนตรี พร้อมแลกเปลี่ยนประเด็นการแก้ไขปัญหา Fake Newsนายเทวัญ ลิปตพัลลภ รัฐมนตรีประจำสำนักนายกรัฐมนตรี ให้การต้อนรับนายเปญ โบนา (Mr. Pen Bona) นายกสมาคมนักข่าวกัมพูชา (Club Cambodian journalists) และคณะสื่อมวลชนกัมพูชา ในโอกาสเดินทางเยือนไทย เพื่อเข้าร่วมการฝึกอบรมและแลกเปลี่ยนความรู้กับสมาคมนักข่าวนักหนังสือพิมพ์แห่งประเทศไทย ตามบันทึกข้อตกลงของทั้งสองฝ่ายที่จะร่วมเสริมสร้างความร่วมมือและความเข้าใจอันดีในการดำเนินการประชาสัมพันธ์เพื่อสร้างภาพลักษณ์ที่ดีของไทยและกัมพูชาในการเข้าพบรัฐมนตรีประจำสำนักนายกรัฐมนตรี คณะสื่อมวลชนได้พูดคุยแลกเปลี่ยนประสบการณ์ในการแก้ไขปัญหาข่าว Fake News และการบริหารจัดการข้อมูลข่าวสารยุคดิจิทัล ในสื่อสังคมออนไลน์ รัฐมนตรีประจำสำนักนายกรัฐมนตรี ให้ข้อมูลว่า ไทยดำเนินการ 3 วิธี คือ ปิดเว็บไซต์ที่นำเสนอข่าวบิดเบือน ให้ความรู้และประชาสัมพันธ์ให้ประชาชนระมัดระวังการส่งต่อข้อมูลและตั้งอาสาสมัครให้ความรู้ รวมถึงสร้างความเข้าใจแก่ประชาชนในเรื่อง Fake News นอกจากนี้ กรมประชาสัมพันธ์ มีการจัดตั้งเพจเฟซบุ๊กและไลน์ “ข่าวจริงประเทศไทย” เพื่อให้ข้อมูลข่าวสารที่ถูกต้องแก่ประชาชนด้วย